2023.3.16.
HU
Az Európai Unió Hivatalos Lapja
C 100/93
5.3.
Az EGSZB hangsúlyozza a kísérleti és tesztelési infrastruktúra finanszírozásának fontosságát az induló innovatív vállalkozások technológiáik korszerűsítésében történő segítése és a laboratóriumok és a kereskedelmi alkalmazások közötti szakadék áthidalása érdekében.
E tekintetben üdvözli a „tesztelési és kísérleti létesítmények” új fogalmának az állami támogatásokról szóló általános csoportmentességi rendelet felülvizsgálatának tervezetében történő szerepeltetését.
Különösen a tesztelési és kísérleti létesítmények fogalmát kell megkülönböztetni a köznyelvben „technológiai infrastruktúráknak” nevezett létesítményekétől.
Ebben a tekintetben az elterjedt gazdasági felhasználás lehet a megkülönböztető elem.
Ezenkívül a bejelentési küszöbértékeket 20 millió euróra kell kiegyenlíteni mind a tesztelési és kísérleti létesítmények, mind a technológiai infrastruktúrák esetében, és kedvezményrendszerről kell rendelkezni azon vállalatok számára, amelyek a beruházási költségek legalább 5 %-ával járulnak hozzá a tesztelési és kísérleti létesítmények beruházási költségeihez. 5.4.
Az EGSZB üdvözli a közbeszerzésekre vonatkozó kezdeményezést is.
Ezzel összefüggésben javasolja egy olyan mechanizmus bevezetésének megfontolását, amely biztosítja legalább egy induló innovatív vállalkozás részvételét a leginnovatívabb közbeszerzésekben. 5.5.
Az EGSZB hangsúlyozza, hogy a folyamatos kutatásfejlesztés elősegítése érdekében fontos, hogy az induló innovatív vállalkozások találmányaira szilárd szellemi tulajdonjogi rendszer vonatkozzon.
Amennyiben a kereskedelmi partnerek a korai szakaszban a tudományos eredményekre vonatkozó kizárólagosságot igényelnek (ami a tudományos laboratóriumok támogatásához és a velük való együttműködéshez kizárólagosságot tesz szükségessé), fennáll annak a veszélye, hogy ezeket az eredményeket a tudományos laboratóriumok nem fogják továbbfejleszteni, mivel azok a továbbiakban nem bírnak gazdasági jelentőséggel. 6.
Az európai innovációs ökoszisztémák innovációjának Unió-szerte történő felgyorsítására és megerősítésére, valamint az innovációs szakadék kezelésére irányuló kiemelt kezdeményezés 6.1.
Az EGSZB sürgeti az Európai Bizottságot, hogy ösztönözze a beruházások interregionális dimenzióját és különösen üdvözli, hogy az EU fő prioritásaihoz (például a fenntarthatósághoz) kapcsolódó bizonyos interregionális innovációs projekteknek elsőbbséget biztosítanak a kevésbé innovatív és az innovatívabb régiók közös részvételével. 6.2.
Az EGSZB hangsúlyozza, hogy az innováció a teljes kutatási és fejlesztési láncra támaszkodik – a kíváncsiságon alapuló kutatástól az alkalmazott kutatáson és fejlesztésen át az oktatásig és képzésig –, és a politikai, kulturális és társadalmi-gazdasági rendszerek által meghatározott, az innováció elfogadásához szükséges kapacitásoktól és erőforrá­ soktól függ.
Ebben a tekintetben az EGSZB kiemeli, hogy a strukturális innováció és az új, alkalmazott ötletek kifejlesztése érdekében fontos, hogy az állami támogatásból ne csak a már piaci szakaszba jutott projektek részesüljenek, hanem a felsőoktatás, ezen belül (az innováció felgyorsítása szempontjából kulcsfontosságú) szakmai képzés és az innovációs laboratóriumok is.
E cél elérése érdekében az Európai Bizottság kijelölhetne néhány kísérleti kutatóközpontot és egyetemet. 6.3.
Az EGSZB üdvözli továbbá, hogy az Európai Bizottság támogatja a tagállamokat a közös európai érdekeket szolgáló, határokon átnyúló, fontos projektek kidolgozásában, hangsúlyozva a kutatási szakasz támogatásának fontosságát, mivel az innováció helyi folyamat, amelyet egy alulról felfelé irányuló forgatókönyv szerint a kezdetektől támogatni kell, összhangban az Európa jövőjéről szóló konferencia végleges jelentésével (12. és 35. javaslat).
Következésképpen mind a kutatási tevékenységeket, mind a kutatók szakmai fejlődését finanszírozni kell.
A nyilvánosan támogatott kutatási eredményeknek nyitva kell állniuk az innovátorok számára további fejlesztések céljából, lehetőség szerint az Innospace platformon keresztül. 6.4.
Az EGSZB üdvözli egy olyan útmutató dokumentum közzétételét, amelynek célja segítséget nyújtani az érintett hatóságoknak a legmegfelelőbb európai stratégiai program kiválasztásában.
Hangsúlyozza továbbá annak fontosságát, hogy a stratégiai programokat ne „zárt részekként” dolgozzák ki, hanem vegyék figyelembe egymást kiegészítő jellegüket, és lehetőség szerint horizontálisan alkalmazzák azokat. 7.
A deep tech tehetségek támogatására, vonzására és megtartására irányuló kiemelt kezdeményezés 7.1.
Az EGSZB üdvözli ezt a kezdeményezést, amely a lehetőségek bővítésére és a munkaadók és a tehetségek európai szintű összekapcsolására irányul. 7.2.
Az EGSZB különösen üdvözli azt a felvetést, hogy mérlegeljék a részvényopciók kedvezőbb uniós adóügyi kezelésének lehetőségét. 7.3.
Az EGSZB sürgeti az Európai Bizottságot, hogy a tehetségek szabad mozgása előtt álló akadályok elkerülése érdekében fordítson figyelmet a határon túlra költöző tehetségek adózási helyzetére. 7.4.
Az EGSZB arra kéri az Európai Bizottságot, hogy hangolja össze a tehetséggondozást célzó nemzeti kezdeményezéseket.